CELEX: 52017PC0556
Language: da
Date: 2017-09-29
Title: Forslag til RÅDETS AFGØRELSE om opsigelse af fiskeripartnerskabsaftalen mellem Det Europæiske Fællesskab og Unionen Comorerne vedtaget ved Rådets forordning (EF) nr. 1563/2006 af 5. oktober 2006

EUROPA-KOMMISSIONEN
            Bruxelles, den 29.9.2017
            COM(2017) 556 final
            2017/0241(NLE)
            Forslag til
            RÅDETS AFGØRELSE
            om opsigelse af fiskeripartnerskabsaftalen mellem Det Europæiske Fællesskab og Unionen Comorerne vedtaget ved Rådets forordning (EF) nr. 1563/2006 af 5. oktober 2006
            
               
         
         
            
               BEGRUNDELSE
            
            
            
               Fiskeripartnerskabsaftalen mellem Det Europæiske Fællesskab og Unionen Comorerne
                  1
                (i det følgende benævnt "Comorerne") kan opsiges af én af parterne, hvis der er tungtvejende grunde til det såsom manglende overholdelse af parternes forpligtelse til at bekæmpe ulovligt, urapporteret og ureguleret fiskeri (i det følgende benævnt "IUU-fiskeri"). Den part, der ønsker at opsige aftalen, skal skriftligt meddele dette mindst seks måneder i forvejen.
            
            
               I henhold til artikel 31 i Rådets forordning (EF) nr. 1005/2008 (i det følgende benævnt "IUU-forordningen") identificerer Kommissionen de tredjelande, som den betragter som ikke-samarbejdende tredjelande for så vidt angår bekæmpelse af IUU-fiskeri. Et tredjeland kan identificeres som et ikke-samarbejdende tredjeland, hvis det ikke opfylder de folkeretlige forpligtelser, det som flag-, havne-, kyst- eller afsætningsstat har til at træffe foranstaltninger til at forebygge, afværge og standse IUU-fiskeri.
            
            
               I overensstemmelse med IUU-forordningens artikel 32 blev Comorerne ved en kommissionsafgørelse den 1. oktober 2015 underrettet om muligheden for, at landet ville blive identificeret som et ikke-samarbejdende tredjeland med hensyn til bekæmpelse af IUU-fiskeri
                  2
               .
            
            
               I forlængelse af denne afgørelse indledte Kommissionen en dialog med Comorerne, der blev gennemført i overensstemmelse med kravene i IUU-forordningen. Dialogen tog udgangspunkt i et forslag til en handlingsplan til afhjælpning af de konstaterede mangler, som Kommissionen havde fremlagt for Comorerne. Comorerne traf ikke inden for en rimelig frist de fornødne foranstaltninger til afhjælpning af situationen.
            
            
               I lyset af Comorernes manglende opfyldelse af de folkeretlige forpligtelser, det som flag-, havne-, kyst- og afsætningsstat har til at træffe foranstaltninger til at forebygge, afværge og standse IUU-fiskeri, blev landet i overensstemmelse med IUU-forordningens artikel 31 identificeret som et ikke-samarbejdende tredjeland ved Kommissionens gennemførelsesafgørelse (EU) 2017/889
                  3
                af 23. maj 2017. I forlængelse af denne identifikation traf Comorerne imidlertid stadig ikke de fornødne afhjælpende foranstaltninger.
            
            
               De vigtigste mangler, der lå til grund for denne afgørelse, omhandlede: i) Comorernes politik med hensyn til bekvemmelighedsflag, ii) beviser for, at den comoriske flåde udfører ulovligt fiskeri, iii) de nationale myndigheders dårlige eller ikke-eksisterende overvågnings- og kontrolkapacitet og iv) Comorernes forældede fiskerilovgivning.
            
            
               I overensstemmelse med IUU-forordningens artikel 33 er Comorerne siden ved Rådets gennemførelsesafgørelse (EU) 2017/1332
                  4
                af 11. juli 2017 blevet tilføjet til den liste over ikke-samarbejdende tredjelande, der er opstillet ved gennemførelsesafgørelse 2014/170/EU
                  5
               .
            
            
               Når et tredjeland tilføjes listen over ikke-samarbejdende tredjelande for så vidt angår bekæmpelse af IUU-fiskeri, skal der træffes en række foranstaltninger, jf. IUU-forordningens artikel 38. Bl.a. skal Kommissionen foreslå, at alle bilaterale fiskeriaftaler med Comorerne opsiges, når de giver mulighed for at bringe aftalen til ophør i tilfælde af manglende overholdelse af disse landes tilsagn med hensyn til bekæmpelse af IUU-fiskeri.
            
            
               Eftersom Comorerne er blevet tilføjet listen over ikke-samarbejdende tredjelande, anser Kommissionen det for nødvendigt at foreslå Rådet, at Kommissionen indleder opsigelsesproceduren for så vidt angår fiskeripartnerskabsaftalen mellem Det Europæiske Fællesskab og Unionen Comorerne.
            
            
               Lissabontraktaten giver Kommissionen beføjelser til at repræsentere Unionen over for lande uden for EU. Dette indebærer, at det påhviler Kommissionen på vegne af EU at underrette Comorerne om Rådets og Unionens beslutning om at opsige fiskeripartnerskabsaftalen med seks måneders varsel og om samråd mellem parterne, før aftalen opsiges (artikel 12 i fiskeripartnerskabsaftalen mellem Det Europæiske Fællesskab og Unionen Comorerne).
            
            
               Retsgrundlaget for dette forslag er artikel 43, stk. 2, i TEUF sammenholdt med artikel 218, stk. 6, litra a), i TEUF. Ifølge læresætningen om "actus contrarius" bør retsgrundlaget for opsigelse af en international aftale være det samme som det, der lå til grund for dens indgåelse. Dette betyder, at Europa-Parlamentet skal godkende dette forslag, før det vedtages af Rådet.  
            
            
               Forslaget om opsigelse af denne aftale bør ikke forsinke effekten af IUU-forordningens artikel 38, stk. 8. Kommissionen bør derfor anmode om, at Rådet og Europa-Parlamentet når til enighed om en frist på tre måneder for godkendelsen af nærværende forslag.
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Ikke relevant
               
            
            
               •Sammenhæng med de gældende regler på samme område
            
            
               
                  Ikke relevant
               
            
         
         
            
               •Sammenhæng med Unionens politik på andre områder
            
            
               Dette forslag er i overensstemmelse med den fælles fiskeripolitik, partnerskabsaftalerne om bæredygtigt fiskeri og IUU-fiskeripolitikkerne.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
            
               
                  Retsgrundlaget for dette forslag er artikel 43, stk. 2, i TEUF sammenholdt med artikel 218, stk. 6, litra a), i TEUF.
               
            
            
               •Nærhedsprincippet (for områder, der ikke er omfattet af enekompetence)
            
            
               
                  Ikke relevant
               
            
            
               •Proportionalitet
            
            
               
                  Ikke relevant
               
            
            
               •Valg af retsakt
            
            
               
                  Eftersom formålet med denne retsakt er at gennemføre en rådsbeslutning, der er rettet til et bestemt tredjeland, er det passende at anvende en rådsafgørelse til at underrette Comorernes regering om opsigelsen af fiskeripartnerskabsaftalen mellem Det Europæiske Fællesskab og Unionen Comorerne.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant
               
            
            
               •Høringer af interesserede parter
            
            
               
                  Ikke relevant
               
            
            
               •Indhentning og brug af ekspertbistand
            
            
               
                  Ikke relevant
               
            
            
               •Konsekvensanalyse
            
         
         
            
               
                  Ikke relevant
               
            
            
               •Målrettet regulering og forenkling
            
            
               
                  Ikke relevant
               
            
            
               •Grundlæggende rettigheder
            
            
               
                  Ikke relevant
               
            
            
               4.VIRKNINGER FOR BUDGETTET
            
            
               
                  Opsigelsen af fiskeripartnerskabsaftalen mellem Det Europæiske Fællesskab og Unionen Comorerne har ingen virkninger for budgettet. Der er ikke afsat midler til en ny protokol som erstatning for den protokol, der udløb den 31. december 2016, under reserven på budgettet for 2017 eller i budgetudkastet for 2018.
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Ikke relevant
               
            
            
               •Forklarende dokumenter (for direktiver)
            
            
               
                  Ikke relevant
               
            
            
               •Nærmere redegørelse for de enkelte bestemmelser i forslaget
            
            
               Ikke relevant
            
            
               2017/0241 (NLE)
            
            
               Forslag til
            
            
               RÅDETS AFGØRELSE
            
            
               om opsigelse af fiskeripartnerskabsaftalen mellem Det Europæiske Fællesskab og Unionen Comorerne vedtaget ved Rådets forordning (EF) nr. 1563/2006 af 5. oktober 2006
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 6, litra a),
            
         
         
            
               under henvisning til forslag fra Europa-Kommissionen,
            
            
               under henvisning til godkendelse fra Europa-Parlamentet, og 
            
            
            
               ud fra følgende betragtninger:
            
            
               (1)Rådets forordning (EF) nr. 1563/2006
                  6
                omhandler indgåelsen af en fiskeripartnerskabsaftale mellem Det Europæiske Fællesskab og Unionen Comorerne (i det følgende benævnt "fiskeripartnerskabsaftalen").
            
            
               (2)Et af formålene med fiskeripartnerskabsaftalen er at sikre, at foranstaltningerne til bevarelse og forvaltning af fiskeressourcerne bliver effektive, og at ulovligt, urapporteret og ureguleret fiskeri (i det følgende benævnt "IUU-fiskeri") bekæmpes.
            
            
               (3)Fiskeripartnerskabsaftalen gælder i syv år fra ikrafttrædelsesdatoen. Den fornyes automatisk i yderligere perioder på syv år, medmindre en af parterne meddeler, at de ønsker at opsige den.
            
            
               (4)I henhold til fiskeripartnerskabsaftalens artikel 12 kan en part opsige aftalen, hvis der er tungtvejende grunde til det såsom manglende overholdelse af parternes forpligtelse til at bekæmpe IUU-fiskeri. Den part, der ønsker at opsige aftalen, skal mindst seks måneder før udløbet af første periode eller hver yderligere periode meddele den anden part, at den agter at opsige aftalen. Når én part har givet sådan meddelelse, skal parterne holde samråd.  
            
            
               (5)I henhold til artikel 31 i Rådets forordning (EF) nr. 1005/2008
                  7
                (i det følgende benævnt "IUU-forordningen") identificerer Kommissionen de tredjelande, som den betragter som ikke-samarbejdende tredjelande for så vidt angår bekæmpelse af IUU-fiskeri. Et tredjeland kan identificeres som et ikke-samarbejdende tredjeland, hvis det ikke opfylder de folkeretlige forpligtelser, det som flag-, havne-, kyst- eller afsætningsstat har til at træffe foranstaltninger til at forebygge, afværge og standse IUU-fiskeri.
            
            
               (6)I overensstemmelse med en afgørelse vedtaget af Kommissionen den 1. oktober 2015
                  8
                underrettede Kommissionen Unionen Comorerne om muligheden for, at landet ville blive identificeret som et ikke-samarbejdende tredjeland med hensyn til bekæmpelse af IUU-fiskeri under henvisning til i) Unionen Comorernes politik med hensyn til bekvemmelighedsflag, ii) beviser for, at den comoriske flåde udfører ulovligt fiskeri, iii) de nationale myndigheders dårlige eller ikke-eksisterende overvågnings- og kontrolkapacitet og iv) Unionen Comorernes forældede fiskerilovgivning.
            
            
               (7)Ved nævnte afgørelse indledte Kommissionen en dialog med Unionen Comorerne, der blev gennemført i overensstemmelse med procedurekravene i IUU-forordningens artikel 32. Unionen Comorerne traf ikke inden for en rimelig frist de fornødne foranstaltninger til afhjælpning af situationen.
            
            
               (8)I lyset af Unionen Comorernes vedblivende manglende opfyldelse af de folkeretlige forpligtelser, det som flag-, havne-, kyst- og afsætningsstat har til at træffe foranstaltninger til at forebygge, afværge og standse IUU-fiskeri, blev landet i overensstemmelse med IUU-forordningens artikel 31 identificeret som et ikke-samarbejdende tredjeland ved Kommissionens gennemførelsesafgørelse (EU) 2017/889 af 23. maj 2017
                  9
               . I forlængelse af denne identifikation traf Unionen Comorerne imidlertid stadig ikke de fornødne afhjælpende foranstaltninger.
            
            
               (9)I overensstemmelse med IUU-forordningens artikel 33 er Unionen Comorerne ved Rådets gennemførelsesafgørelse (EU) 2017/1332
                  10
                blevet tilføjet til den liste over ikke-samarbejdende tredjelande, der er opstillet ved gennemførelsesafgørelse 2014/170/EU
                  11
                af 24. marts 2014.
            
            
               (10)I henhold til IUU-forordningens artikel 38, stk. 8, skal Kommissionen foreslå, at alle bilaterale fiskeriaftaler med et ikke-samarbejdende tredjeland opsiges, når de giver mulighed for at bringe aftalen til ophør i tilfælde af manglende overholdelse af disse landes tilsagn med hensyn til bekæmpelse af IUU-fiskeri.
            
            
               (11)Fiskeripartnerskabsaftalen mellem Det Europæiske Fællesskab og Unionen Comorerne bør derfor opsiges.
            
            
               (12)Traktaten om Den Europæiske Union giver Kommissionen beføjelser til at repræsentere Unionen udadtil. På vegne af Den Europæiske Union bør Kommissionen derfor underrette Unionen Comorerne om opsigelsen af fiskeripartnerskabsaftalen —
            
            
               VEDTAGET DENNE AFGØRELSE:
            
            
               Artikel 1
            
            
               Fiskeripartnerskabsaftalen mellem Det Europæiske Fællesskab og Unionen Comorerne, der trådte i kraft den 6. marts 2008, skal opsiges.
            
            
               Artikel 2
            
         
         
            
               På vegne af Den Europæiske Union underretter Kommissionen Unionen Comorerne om opsigelsen af fiskeripartnerskabsaftalen.
            
            
               Artikel 3
            
            
               Denne afgørelse træder i kraft dagen efter offentliggørelsen i Den Europæiske Unions Tidende.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 290 af 20.10.2006, s. 6. 
               
               
                  
                     (2)
                  
                  EUT C 324 af 2.10.2015, s. 6
                  .
               
               
                  
                     (3)
                  EUT L 135 af 24.5.2017, s. 35.
               
               
                  
                     (4)
                  EUT L 185 af 18.7.2017, s. 37.
               
               
                  
                     (5)
                  EUT L 91 af 27.3.2014, s. 43.
               
               
                  
                     (6)
                  Rådets forordning (EF) nr. 1563/2006 af 5. oktober 2006 om indgåelse af en fiskeripartnerskabsaftale mellem Det Europæiske Fællesskab og Unionen Comorerne (EUT L 290 af 20.10.2006, s. 6).
               
               
                  
                     (7)
                  Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999 (EUT L 286 af 29.10.2008, s. 1).
               
               
                  
                     (8)
                  Kommissionens afgørelse af 1. oktober 2015 om underretning af et tredjeland om muligheden for, at det bliver identificeret som et ikkesamarbejdende tredjeland med hensyn til bekæmpelse af ulovligt, urapporteret og ureguleret fiskeri (EUT C 324 af 2.10.2015, s. 6).
               
               
                  
                     (9)
                  Kommissionens gennemførelsesafgørelse (EU) 2017/889 af 23. maj 2017 om identifikation af Unionen Comorerne som et ikke-samarbejdende tredjeland med hensyn til bekæmpelse af ulovligt, urapporteret og ureguleret fiskeri (EUT L 135 af 24.5.2017, s. 35).
               
               
                  
                     (10)
                  Rådets gennemførelsesafgørelse (EU) 2017/1332 af 11. juli 2017 om ændring af gennemførelsesafgørelse 2014/170/EU om en liste over ikke-samarbejdende tredjelande for så vidt angår bekæmpelse af ulovligt, urapporteret og ureguleret fiskeri, for så vidt angår Unionen Comorerne (EUT L 185 af 18.7.2017, s. 37).
               
               
                  
                     (11)
                  Rådets gennemførelsesafgørelse 2014/170/EU af 24. marts 2014 om en liste over ikke-samarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri (EUT L 91 af 27.3.2014, s. 43).